DAKWAH dan kaunseling di Malaysia (Bangi : Penerbit Universiti Kebangsaan Malaysia, 2006)
Dalam melaksanakan dakwah Islamiyah, pelbagai kaedah dan pendekatan digunakan untuk menarik minat orang kepada Islam dan mengubah tingkah laku mereka ke arah kebaikan selaras dengan ajaran Islam. Kaunseling, salah satu pendekatan yang boleh digunakan adalah hubungan menolong atau membantu seseorang menjalani kehidupan yang lebih baik dari segi emosi berbanding sebelumnya. Baginda Rasulullah s.a.w. semasa menjalankan penyebaran dakwah mengamalkan konsep irsyad yang mempunyai persamaan dengan kaedah kaunseling yang dilaksanakan di sekolah, jabatan agama dan pusat khidmat masyarakat. Penerapan nilai dakwah Islamiyah dalam proses kaunseling akan menggabungkan dua disiplin ilmu dan kepakaran yang melahirkan konsep bimbingan dan khidmat nasihat yang lebih berkesan.
Keywords: Counseling -- Religious aspects-Islam -- Malaysia; Counseling -- Malaysia; Dakwah -- Islam -- Malaysia; Islam -- Missions-Malaysia